สถาบันการอาชีวศึกษา

สถาบันการอาชีวศึกษา  (อังกฤษ: Vocational Education Institution) เป็นกลุ่มสถาบันรัฐในประเทศไทย สังกัด สำนักงานคณะกรรมการการอาชีวศึกษา ก่อตั้งเมื่อปี พ.ศ. 2555 เพื่อเปิดการสอนหลักสูตรระดับประกาศนียบัตรวิชาชีพ (ปวช.) ตามมาตรฐานคุณวุฒิอาชีวศึกษาระดับประกาศนียบัตรวิชาชีพ ประกาศนียบัตรวิชาชีพชั้นสูง (ปวส.) ตามกรอบมาตรฐานคุณวุฒิอาชีวศึกษาระดับประกาศนียบัตรวิชาชีพชั้นสูง และปริญญาตรี (ทล.บ.) โดยใช้กรอบมาตรฐานคุณวุฒิอาชีวศึกษาระดับปริญญาตรีสายเทคโนโลยี หรือสายปฏิบัติการ

 ประวัติ 

 ยุคก่อตั้งวิทยาลัยเทคนิค ปี พ.ศ. 2495 - 2513

ในปี พ.ศ. 2495 กรมอาชีวศึกษาได้เริ่มจัดตั้ง วิทยาลัยเทคนิค 5 แห่งที่กรุงเทพ ต่อมาก็มีวิทยาลัยเทคนิคที่สงขลา นครราชสีมา เชียงใหม่ และธนบุรี ในช่วงปี พ.ศ. 2502 - 2512 โดยความช่วยเหลือจากประเทศเยอรมนี จึงมีการจัดตั้งโรงเรียนเทคนิคพระนครเหนือ (มหาวิทยาลัยเทคโนโลยีพระจอมเกล้าพระนครเหนือ ในปัจจุบัน) ความช่วยเหลือจากประเทศญี่ปุ่น ในการจัดตั้งศูนย์ฝึกโทรคมนาคมนนทบุรี จังหวัดนนทบุรี (สถาบันเทคโนโลยีพระจอมเกล้าเจ้าคุณทหารลาดกระบัง ในปัจจุบัน), ความช่วยเหลือจากประเทศเยอรมนี ในการจัดตั้งวิทยาลัยเทคนิคขอนแก่น มหาวิทยาลัยเทคโนโลยีราชมงคลอีสาน วิทยาเขตขอนแก่น  ในปัจจุบัน) และความช่วยเหลือจากประเทศออสเตรีย ในการจัดตั้ง โรงเรียนเทคนิคสัตหีบ จังหวัดชลบุรี สถานศึกษาหลายแห่งได้รับการพัฒนาและเปิดสอนจนถึงระดับประกาศนียบัตรวิชาชีพชั้นสูง (ปวส.) และในปี พ.ศ. 2512 วิทยาลัยพณิชยการพระนคร ได้รับการยกฐานะเป็น วิทยาลัย แห่งแรก จนถึงปี พ.ศ. 2522 กรมอาชีวศึกษามีวิทยาลัยอยู่ในสังกัด 159 แห่ง 

 นโยบายวิทยาลัย ปี พ.ศ. 2514 - 2529

เมื่อมีพระราชบัญญัติ ปี พ.ศ. 2514 จึงมีการจัดตั้ง สถาบันเทคโนโลยีพระจอมเกล้า โดยรวมวิทยาลัยเทคนิคธนบุรี, วิทยาลัยเทคนิคพระนครเหนือ และวิทยาลัยโทรคมนาคมนนทบุรี ในสังกัดกรมอาชีวศึกษาไปรวมเป็นสถาบัน และเปิดการสอนถึงระดับปริญญาตรี และในช่วงปี พ.ศ. 2515 - 2522 ก็มีการเปลี่ยนแปลงสถานะของโรงเรียนอาชีวศึกษา โรงเรียนการช่าง และโรงเรียนเกษตรกรรมค่าง ๆ เป็นวิทยาลัย มีประกาศใช้หลักสูตร ประกาศนียบัตรวิชาชีพเทคนิค (ปวท.) และหลักสูตรการศึกษาต่อเนื่องปริญญาตรี 2 ปี

 นโยบายการอาชีพ ปี พ.ศ. 2530 - 2555
เริ่มจากปี พ.ศ. 2530 มีการจัดตั้ง "วิทยาลัยการอาชีพ" ในจังหวัดมุกดาหาร และแม่ฮ่องสอน เพื่อจัดการศึกษาทุกประเภทวิชาชีพและทุกหลักสูตร มีโรงเรียนสารพัดช่างวังไกลกังวลเป็ผู้นำทาง หลังจากนั้นได้มีการจัดตั้งวิทยาลัยเพิ่มขึ้นอีก 93 แห่ง ในช่วงปี 2535-2539 และในปี พ.ศ. 2540 กรมอาชีวศึกษาก็ได้จัดตั้งวิทยาลัยการอาชีพ 70 แห่ง วิทยาลัยเทคนิค 19 แห่ง และวิทยาลัยบริหารธุรกิจและการท่องเที่ยว 2 แห่ง

 นโยบายวิทยาลัยเทคโนโลยีฐานวิทยาศาสตร์ ปี พ.ศ. 2550
ปี พ.ศ. 2550 กระทรวงศึกษาธิการและกระทรวงวิทยาศาสตร์และเทคโนโลยีได้ร่วมกันทำ "โครงการจัดตั้งโรงเรียนเทคโนโลยีฐานวิทยาศาสตร์นำร่อง" เพื่อผลิตบุคลากรที่มีความรู้ทางด้านวิทยาศาสตร์และเทคโนโลยี และมีทักษะด้านช่าง ในปี พ.ศ. 2552 กระทรวงศึกษาธิการได้ประกาศเปลี่ยนชื่อวิทยาลัยการอาชีพพานทองเป็น วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ โดยใช้รูปแบบของห้องเรียนพิเศษในสถานศึกษาที่มีอยู่เดิม (school in school) 

 สถาบันการอาชีวศึกษา 

 สถาบันการอาชีวศึกษาเกษตร 

 หลักสูตร 

สถาบันการอาชีวศึกษาและสถาบันการอาชีวศึกษาเกษตร เปิดสอนหลักสูตร 3 ระดับชั้น ตามมาตรฐานคุณวุฒิแห่งชาติ พ.ศ. ๒๕๕๖ ได้แก่
 ประกาศนียบัตรวิชาชีพ (ปวช.)
 ประกาศนียบัตรวิชาชีพชั้นสูง (ปวส.)
 ปริญญาตรีสายเทคโนโลยีหรือสายปฏิบัติการ (ทล.บ.)  

 หลักสูตรประกาศนียบัตรวิชาชีพ 

ตามคำสั่งสำนักงานคณะกรรมการการอาชีวศึกษา ปี พ.ศ. 2556 - 2561 กำหนดมาตรฐานหลักสูตรและสาขาวิชา 9 ประเภทวิชา 51 สาขาวิชา ดังนี้ สำนักมาตรฐานการอาชีวศึกษาและวิชาชีพ สำนักงานคณะกรรมการการอาชีวศึกษา http://bsq2.vec.go.th/course/2556/course56new.html หลักสูตรประกาศนียบัตรวิชาชีพ พุทธศักราช 2556 - 2561 

#กลุ่ม / ประเภทวิชาสาขาวิชา  1 อุตสาหกรรม  2 พาณิชยกรรม    3 ศิลปกรรม  4 คหกรรม   5 เกษตรกรรม  6 ประมง   7 อุตสาหกรรมท่องเที่ยว   8 อุตสาหกรรมสิ่งทอ   9 เทคโนโลยีสารสนเทศและการสื่อสาร   

เชิงอรรถ

 หลักสูตรประกาศนียบัตรวิชาชีพชั้นสูง 
ตามคำสั่งสำนักงานคณะกรรมการการอาชีวศึกษา ที่ 552/2557 ปี พ.ศ. 2557 คำสั่งสำนักงานคณะกรรมการการอาชีวศึกษา ที่ 552/2557 และปรับปรุงเพิ่มเติม ที่ 145/2559, 436/2559, 234/2559, 2025/2559, 2202/2559, 419/2560, 1323/2560.  กำหนดมาตรฐานหลักสูตรและสาขาวิชา และการปรับปรุงเพิ่มเติมในปี พ.ศ. 2558 - 2561 มี 9 ประเภทวิชา และสาขาวิชาต่าง ๆ ดังนี้

#กลุ่ม / ประเภทวิชาสาขาวิชา  1 อุตสาหกรรม   2 บริหารธุรกิจ   3 ศิลปกรรม  4 คหกรรม   5 เกษตรกรรม  6 ประมง   7 อุตสาหกรรมท่องเที่ยว   8 อุตสาหกรรมสิ่งทอ   9 เทคโนโลยีสารสนเทศและการสื่อสาร   

เชิงอรรถ

 หลักสูตรปริญญาตรีสายเทคโนโลยีหรือสายปฏิบัติการ 
การเปิดสอนหลักสูตรปริญญาตรี (ต่อเนื่อง) ในสถาบันการอาชีวศึกษา ใช้มาตรฐานคุณวุฒิอาชีวศึกษาระดับปริญญาตรีสายเทคโนโลยีหรือสายปฏิบัติการ ตั้งแต่ปี พ.ศ. 2557 ปัจจุบันเปิดสอน 6 สาขาวิชา ดังนี้ 

# กลุ่มสาขาวิชาสาขาวิชาชื่อย่อปริญญาไทยอังกฤษ1 อุตสาหกรรมเทคโนโลยียานยนต์ ทล.บ. (เทคโนโลยียานยนต์) B.Tech. (Automotive Technology)เทคโนโลยีไฟฟ้า ทล.บ. (เทคโนโลยีไฟฟ้า) B.Tech. (Electrical Technology)เทคโนโลยีอิเล็กทรอนิกส์ ทล.บ. (บัญชี) B.Tech. (Electronics Technology)2บริหารธุรกิจการตลาด ทล.บ. (การตลาด) B.Tech. (Marketing)บัญชีทล.บ. (บัญชี) B.Tech. (Accounting)คอมพิวเตอร์ธุรกิจทล.บ. (คอมพิวเตอร์ธุรกิจ) B.Tech. (Business Computer)3เกษตรกรรมเทคโนโลยีการผลิตพืชทล.บ. (เทคโนโลยีการผลิตพืช)B.Tech. (Plant Production Technology)เทคโนโลยีการผลิตสัตว์ทล.บ. (เทคโนโลยีการผลิตสัตว์)B.Tech.เทคโนโลยีการเพาะเลี้ยงสัตว์น้ำทล.บ. (เทคโนโลยีการเพาะเลี้ยงสัตว์น้ำ)B.Tech.  (Aquaculture Technology)

 อ้างอิง 

 แหล่งข้อมูลอื่น 
 สำนักมาตรฐานการอาชีวศึกษาและวิชาชีพ สอศ. 
 ศูนย์ประสานงานสถาบันการอาชีวศึกษา 
 หน่วยศึกษานิเทศก์ สอศ. 

หมวดหมู่:สถาบันอาชีวศึกษาในประเทศไทย
หมวดหมู่:สถาบันการอาชีวศึกษา